Miia Sillman viimeisteli hurjan seitsenottelunsa kovan taistelun jälkeen 800 metrillä.

Seitsenottelija Miia Sillman voitti Napolissa Italiassa korkeakouluopiskelijoiden kisat universiadit. Voitto varmistui päätöslajissa 800 metrillä. Hän oli neljäs, mutta tärkeintä oli päihittää kultamitalitaiston kannalta pahin uhkaaja Burkina Fason Marthe Koala. Hän jäi Sillmanin taakse viidenneksi. Sillmanin aika oli 2.21,94. Koala taipui 33 sadaosan erolla.

Sillmanin yhteispisteiksi muodostui 6209. Sillman nousee neljänneksi kaikkien aikojen suomalaisten listalla.

Sillmanin edellä suomalaistilastossa ovat vain Satu Ruotsalainen (6404 pistettä), Tiia Hautala (6369) ja Tina Rättyä (6241). Ruotsalaisen Suomen ennätys on tehty Tokion MM-kisoissa 1991. Hautalan tulos on Sevillan MM-kisoista 1999 ja Rättyän lukema Helsingin EM-kisoista 1994. 2000-luvulla kovemman suomalaistuloksen on tehnnyt vain Hautala Götzisissä vuonna 2000. Hän otteli tuolloin pisteet 6219.

Miia Sillmanin aiempi ennätys oli kesäkuulta, 5932 pistettä. Uudella ennätyksellään Sillman jää vain 91 pistettä tämän vuoden Dohan MM-kisojen tulosrajasta.

Toinen universiadien seitsenottelun suomalainen Hertta Heikkinen oli 800 metrin päätöslajissa toinen ajalla 2.17.52. Hän oli lopputuloksissa neljäs pistein 5749. Sveitsin Caroline Agnou oli kolmas 5844 pisteellä. Marthe Koalan tulokseksi jäi lopulta 6121.

Miia Sillmanin 7-otteluvertailu

Laji Tulokset Universiadeissa Aiempi ennätyssarja 100 m aj 13,84 13,83 Korkeus 183 175 Kuula 12.99 (PB) 12,93 200 m 24,83 (PB) 24,85 Pituus 618 613 Keihäs 50,07 (PB) 44,66 800 m 2.21,94 (PB) 2.26,17

Päivitetty kello 22.51. Sillman nousee neljänneksi kaikkien aikojen suomalaistilastossa. Tulos ei ole kaikkien aikojen neljänneksi kovin, eikä kovin yksittäinen tulos 2000-luvulla, kuten aluksi jutussa todettiin.

Lue lisää:

Huiman suomalaisen yleisurheilutuloksen taistellut "Lasikenkä" hehkutti: "Jokaisen urheilijan olisi todella hyvä kokea tällaiset kisat"

Suomelle historiallinen kultamitali universiadeista

Seitsenottelija Miia Sillman tykittää universiadeissa kohti 6 000 pisteen rajaa ja jopa kultamitalia – keihäässä posketon ennätysparannus!

Wilma Murto joutui hermostuttavaan paikkaan EM-karsinnassa – taistelee kultamitalista hyvää kaveria vastaan: "Sanoin hänelle, että olet voittanut joka kerta"

Reetta Hurske jäi taas niukasti MM-rajasta – kotiyleisön suosikki vei Universiadien voiton